《临江仙 其四 暮秋有感》
金朝·段成己

自笑荒才非世用，功名都付悠悠。断肠怕上夕阳楼。

潇潇枫叶下，漠漠苇花秋。

日月不知忙底事，东生又复西流。古人不见使人愁。

秋兰无处采，流水满芳洲。

作者简介：段成己，字诚之，号菊轩。段克己弟。稷山人（今属山西）。与兄克己以文章擅名，赵秉文成为“二妙”。金正大年间中进士。金亡后与兄避地龙门山中。元世祖召其为平阳府儒学提举，坚不赴任，闭门读书。与兄段克己所作诗合刊为《二妙集》，词有《菊轩乐府》一卷。